વડોદરા : રાજ્યમાં સ્થાનિક સ્વરાજ્યની ચૂંટણી જાહેર થયા બાદ ૨૪ ઓક્ટોબરે અનુજ પટેલને વડોદરા શહેરના કાર્યકારી પ્રમુખ તરીકે નિમવામાં આવ્યા હતા. શહેરના કાર્યકારી પ્રમુખ અનુજ પટેલે વડોદરા કોર્પોરેશનની ચૂંટણીમાં ઉમેદવારોની પસંદગીમાં મહત્વની ભૂમિકા ભજવી હતી. કોંગ્રેસને જીત અપાવવા માટે ખૂબ જ જોર પણ લગાવ્યું હતું. જો કે, ચૂંટણીના મતદાનની પ્રક્રિયા પૂર્ણ થતા આજે અનુજ પટેલે પોતાનું રાજીનામું પ્રદેશ પ્રમુખ ભરતસિંહ સોલંકીને મોકલી આપ્યું છે. જેને પગલે વડોદરા કોંગ્રેસમાં ફરી એક વખત ભૂકંપ સર્જાયો છે.